පොඩිත්තන් ඇමතූ හඳ නැන්දා දිවියට සමුදෙයි
ජාතික ගුවන්විදුලියෙන් ඇසුණු මේ පද පෙළ ඔබේ සිත් අද්දර මතකයේ රැඳී තිබෙනු නොඅනුමානය ඔබේ අපේ ළමා කාලය දැනුමින් හා ආකල්පමය වශයෙන් සුපෝෂණය කළ ශ්රී ලංකා ගුවන්විදුලියේ හඳමාමා ළමා වැඩසටහනින් දැයේ පොඩිත්තන් ඇමතූ සම්මානිත ජ්යෙෂ්ඨ ගුවන්විදුලි මාධ්යවේදිනි සුමනා ජයතිලක මහත්මිය හෙවත් හඳ නැන්දා පෙරේදා 03දා රාත්රි සිය දිවි සැරිය නිමා කළාය 1963 දෙසැම්බර් 13 වැනිදා ජාතික ගුවන්විදුලිය තුළින් ආරම්භ කළ හඳ මාමා ළමා වැඩසටහන ගුවන්විදුලි මාධ්ය ඔස්සේ ළමා මනස සුපුෂ්පිත කරන්නට දැරූ අසීරු උත්සාහය ඉතා සාර්ථක ප්රතිඵලයක් ගෙනදීමට සමත් විය ඒ තරමටම ගතවූ වසර ගණනාවක කාලය තුළ දැයේ ආදරණීය දූ දරුවන් අතිවිශාල පිරිසක් හඳ මාමා වැඩසටහන සමග එක් රොක්වන්නට වූහ බොහෝ දරුවෝ මෙම වැඩසටහන ශ්රවණය කිරීමට ඇඟිලි ගනිමින් බලා සිටියහ ඒ තරමටම දරුවෝ ද හඳ නැන්දාට ආදරය කළහ සුප්රකට මහා ගත් කතුවරයකු වූ දිවංගත කේ ජයතිලක මහතාගේ ආදරණීය බිරිඳ වූ සුමනා ජයතිලක මහත්මිය මියයන විට 88 වැනි වියේ පසු වූවාය ඇය දූ දරුවන් සිව් දෙනකුගේ ආදරණීය මවකි ප්රකට සිනමාකරුවකු වූ මෙන්ම ජාතික ගුවන්විදුලියේ වැඩසටහන් සම්පාදකවරයකු ලෙස කටයුතු කළ කේ ඩබ් පෙරේරා සූරීන් විසින් හඳ මාමා නමින් ගුවන්විදුලි ළමා වැඩසටහනකට මුලින් නම් යොදන ලද බව සඳහන්ය හඳ මාමා ගුවන්විදුලි ළමා වැඩසටහන ජාතික ගුවන්විදුලියේ මේ දක්වාම දීර්ඝ කාලයක් තිස්සේ එකම නිවේදිකාවක විසින් මෙහෙයවනු ලැබූ දීර්ඝතම වැඩසටහන ලෙස ද ඉතිහාසගත වේ ඇය මියයන මොහොත දක්වාම විවිධ බාධක කම්කටොලු මැද හඳ මාමා වැඩසටහන මෙහෙයවීම ද විශේෂත්වයකි ඇය සමග හඳ මාමා ගුවන්විදුලි ළමා වැඩසටහන ප්රවීණ නිවේදකයකු වන ලැම්බට් පෙම්මාවඩු මහතා විසින් මෙහෙයවනු ලැබීය ඇය පාසල් දූ දරුවන්හට ද සිය දැනුම බෙදා හදා දීමට ද නිරතුරුවම කටයුතු කළාය ඇය වරෙක මා සමඟ මෙසේ පැවසුවාය සමහර අධ්යක්ෂවරුන් ආව වෙළෙඳ සේවයට ඇවිත් කිව්වා දැන් හඳ මාමා ඕනෙ නැහැනෙ ඔය වැඩසටහනට සල්ලි හම්බවෙන්නෙ නැහැනෙ කියලා මම ඇහුවා ඒ අයගෙන් සල්ලි හම්බවෙන්න විතර ද හඳ මාමා කරන්න ඕනෙ කියලා උල්කටු අරෙහෙන් මෙහෙන් අනුණා ගොඩක් ඕවා මම ගනන් ගත්තේ නැහැ ඕවා ගනන් ගත්තා නම් අද මං මෙතන ඉන්නේ නැහැ අභාවප්රාප්ත සුමනා ජයතිලක මහත්මියගේ දේහය ඊයේ 04දා දහවල් 1230 සිට පස්වරු 300 දක්වා ඇය සිය හඳ මාමා වැඩසටහන මෙහෙයවූ ගුවන්විදුලි මහගෙදරට රැගෙන එන ලදී එහිදී ඇයට ආදරය කරන ආදරණීය දූ පුතුන් ජාතික ගුවන්විදුලියේ හිතවතුන් ඇතුළු බොහෝ පිරිසක් අවසන් ගෞරව දක්වන්නට පැමිණ සිටියහ ඉන් අනතුරුව සවස 330ට ඇයගේ දේහය බොරැල්ල ජයරත්න රෙස්පෙක්ට් වෙත රැගෙන ගොස් තැන්පත් කරන ලදී මේ වනවිටත් ඇයගේ දේහය ජයරත්න රෙස්පෙක්ට් ශාලාවේ මහජන ගෞරවය සඳහා තැන්පත් කර ඇත දේහය පිළිබඳ අවසන් කටයුතු හෙට 06දා සෙනසුරාදා පෙරවරු 1100 ට බොරැල්ල පොදු සුසාන භූමියේදී සිදු කෙරේ ප්රදීප් ප්රසන්න සමරකෝන්